User:Zlatan30081986

KLAĐENJE U BOSNI I HERCEGOVINI

Prema zvaničnim podacima, kladionice su najprofitabilnije kompanije u Bosni i Hercegovini, što implicira zaključak da je klađenje jako popularno u BiH.

Bosna i Hercegovina kao složena država, sastoji se od dva entiteta Federacije Bosne i Hercegovine i Republike Srpske. Nadležnost za regulaciju igara na sreću je na entitetima, tako da u Bosni i Hercegovini ukupno egzistiraju tri Zakona o igrama na sreću (FBiH i RS) te Zakon o igrama na sreću Brčko Distrikta kao posebne administrativne jedinice unutar Bosne i Hercegovine. Suštinski gledano, propisi se u mnogome ne razlikuju, ali ono što svaki potencijalni privređivač, koji želi osnovati privredno društvo koje će se baviti djelatnošću igara na sreću, mora uzeti u obzir jeste da za poslovanje na teritoriji cijele Bosne i Hercegovine mora dobiti dvije licence, jedna koja će važiti za Federaciju BiH, druga koja će važiti za Republiku Srpsku. U smislu regulatornih odredbi, igrom na sreću se smatra igra kojom se za uplatu određenog iznosa sudionicima pruža mogućnost sticanja dobitka u novcu, stvarima ili pravima, pri čemu krajnji rezultat ne ovisi o znanju ili umješanosti sudionika u igru.

Osnovne vrste igara na sreću su:

svi oblici srećki; loto i keno te druge varijante ove igre sportska prognoza te dodatne igre koje se privređuju uz osnovnu igru. tombola u smislu binga i ostalih igara koje se privređuju uz nju tombola- bingo u zatvorenom sistemu

Zakon definiše i posebne igre na sreću gdje unaprijed nisu definisani fondovi dobitaka, a to su igre u kasinu, automatima i igre klađenja na sportske rezultate i druge neizvjesne događaje. U Republici Srpskoj pravo privređivanja lutrijskih igara ima Lutrija Republike Srpske. Sličan monopolski položaj uspostavljen je i u Federaciji Bosne i Hercegovine gdje je definisano da Federacija BiH pravo privređivanja svih gore navedenih igara na sreću prenosi na Lutriju BiH, osim u dijelu sportske prognoze gdje kao privređivači mogu djelovati i druga pravna lica. U Republici Srpskoj, za razliku od Federacije BiH, propisano je da se za ostale igre na sreću dodijeljuje koncesija, što predstavlja dodatni pravni odnos koji privređivači moraju uspostaviti sa organima Republike Srpske.

Dobijanje licence uvjetovano je dozvolom entitetskih ministarstava finansija, osim za Lutrije RS i Lutrije BiH, s obzirom da im licence nisu potrebne.

Zakonima je izričito propisano da licenca nije prenosiva što znači da se na druga pravna lica ne može prenositi ni pod kakvim uslovima. Zakoni su predvidjeli da bez obzira što pravno lice ima licencu, u slučaju promjene njegove vlasničke strukture, od Ministarstva mora dobiti prethodnu saglasnost za promjenu podataka u registru privrednih društava. Na ovaj način se suštinski ne traži nova licenca, ali se ipak, iz dokumentacije koja se dostavlja, vidi da se želi provjeriti provjera novog vlasnika i to posebno u pogledu porijekla novca i izvršenih poreznih obaveza. Pored uslova za dobijanje odobrenja za dozvolu, jasno su propisani i razlozi za oduzimanje odobrenja. Oni se odnosi uglavnom na gruba kršenja zakona u smislu da se ne ispunjavaju tehnički, informatički i sigurnosni standardi, da je odobrenje izdato na temelju lažnih podataka, ne vrše se plaćanja obaveza i slično.

U pogledu marketinga, regulativa u Bosni i Hercegovini zabranjuje oglašavanje i reklamiranje svih privređivača koji priređuju igre na sreću putem interneta bez odobrenja Ministarstva. Za ostale oblike marketinga ne postoji zabrana.

Što se tiče kasina u Bosni i Hercegovini takvu djelatnost mogu obavljati Lutrije RS i BiH te privredna društva koja se osnivanju za posebne igre na sreću i obavljaju takvu vrstu djelatnosti. Kasina ne mogu biti na udaljenosti manjoj od 100 m u odnosu na vjerske objekte, osnovne i srednje škole. Posebna pažnja, a kada govorimo o kasinu, se posvećuje sigurnosnim standardima. U tom smislu, definisano je u zakonima oba entiteta, da kasino mora imati neprekidni audio-video nadzor u kasinu sa snimanje, tako da se osigura njegov nerekidan i neposredan nadzor. Priveđivači ove vrste igara na sreču za vrijeme trajanja obavljanja djelatnosti moraju imatu činidbenu bankarsku garanciju u iznosu od 1.000.000,00 KM sa klauzulom “bez prigovora naplativa na prvi poziv” i to u banci sa sjedištem na teritoriji entiteta na kojem kasino posluje. Osnivački kapital privređivača igara na na sreću u kasinima ne može biti manji od 2.000.000,00 KM.

Kladioničarske igre se privređuju od trane Lutrija i od strane drugih privrednih društava koji ispunjavaju uslove. Uplate za klađenja se mogu primati putem terminala na uplatnim mjestima u zasebnom prostoru te putem SMS poruke. Za izdavanje odobrenja za rad privređivač kladioničarskih igara dužan je platiti 150.000 KM, dok je npr. za otvaranje novog uplatnog mjesta dužan uplatiti 10.000 KM.

Igre na sreću na automatima mogu privređivati Lutrije i privredna društva koja se upišu u sudski registar za obavljanje ove djelatnosti. Igre na sreću na automatima privređuju se na temelju odobrenja Ministarstva finansija koje izdaje dozvolu na razdoblje od dvije godine sa mogućnošću ponovnog produženja. Osnivački kapital potreban za osnivanje privrednog društva je minimalno 250.000,00 KM.